контрол върху тези хранителни продукти от страна на държавите членки показва, че процентът на несъответствие с изискванията се запазва трайно висок от началото на засиления официален контрол насам. Тези резултати са доказателство, че въвеждането на посочените хранителни продукти в Съюза представлява сериозен риск за здравето на човека.
 (7)
 Поради това в допълнение към засиления официален контрол е необходимо да се предвидят специални условия по отношение на вноса на черен пипер (Piper nigrum) от Бразилия. По-специално, всички пратки с черен пипер от Бразилия следва да се придружават от официален сертификат, в който се посочва, че всички резултати от вземането на проби и анализа показват липсата на Salmonella в 25 g. Резултатите от вземането на проби и анализа следва да бъдат приложени към този сертификат. Поради това вписването относно черен пипер от Бразилия в приложение I към Регламент за изпълнение (ЕС) 2019/1793 следва да бъде прехвърлено в приложение II към посочения регламент за изпълнение, като се запази честотата на проверките за идентичност и физическите проверки, определена на 50 % от пратките, въвеждани в Съюза.
 (8)
 По отношение на пратките с пъпеш Галия (Cucumis melo var. reticulatus) от Хондурас данните от уведомленията, постъпили чрез системата RASFF, както и информацията относно провеждания от държавите членки официален контрол свидетелстват за появата на нови рискове за здравето на човека, дължащи се на възможно замърсяване със Salmonella Braenderup. Поради това е необходимо да се изисква засилен официален контрол върху въвеждането на посочените стоки от Хондурас. Поради това тези стоки следва да бъдат добавени в приложение I към Регламент за изпълнение (ЕС) 2019/1793, като честотата на проверките за идентичност и физическите проверки бъде определена на 10 % от пратките, въвеждани в Съюза.
 (9)
 От януари 2019 г. насам сладките пиперки (Capsicum annum) от Китай се подлагат на засилен официален контрол поради риска от замърсяване със Salmonella. Официалният контрол, извършван от държавите членки, и наличната информация показват подобрение в спазването на съответните изисквания, предвидени в законодателството на Съюза. Поради това за тази стока вече не е оправдано да се извършва засилен официален контрол на 20 % от пратките, въвеждани в Съюза. Държавите членки обаче следва да продължат да извършват проверки, за да гарантират, че сегашното ниво на съответствие ще продължи да се спазва. Съответното вписване в приложение I към Регламент за изпълнение (ЕС) 2019/1793 следва да бъде изменено, като честотата на проверките за идентичност и физическите проверки се намали и се определи на 10 % от пратките, въвеждани в Съюза.
 (10)
 От януари 2019 г. насам патладжаните (Solanum melongena) от Доминиканската република се подлагат на засилен официален контрол поради риска от замърсяване с остатъци от пестициди. Официалният контрол върху тези хранителни продукти от страна на държавите членки показва, че процентът на несъответствие с изискванията се запазва трайно висок от началото на засиления официален контрол насам. Тези резултати са доказателство, че въвеждането на посочените хранителни продукти в Съюза представлява сериозен риск за здравето на човека.
 (11)
 Поради това в допълнение към засиления официален контрол е необходимо да се предвиди налагането на специални условия по отношение на патладжаните (Solanum melongena) от